**24 май и красотата на българския език във Viber**

*60% от анкетираните в приложението споделят, че все още предпочитат да четат печатни книги*

**София, 23 май 2022** – Rakuten Viber празнува деня на светите братя Кирил и Методий, на българската азбука, просвета и култура и на славянската книжовност, със специален [филтър](https://vb.me/d2a2a1). Използвайки потенциала си на водеща комуникационна платформа в България, приложението иска да популяризира красотата на българския език сред по-младите и да предложи забавление в атмосферата на празника.

АR технологията (с добавена реалност) помага на потребителите да открият своята дума на деня. От „ухажор” и „любя” до „наздраве” и „бръмбазък”, буквите във филтъра се завъртат в магичен низ, а при докосване на екрана, думичка се пада на случаен принцип. Думите са позитивни, закачливи и благозвучни, а някои от тях са напомняне и препратка към художествената литература и народното творчество, тъй като са отпаднали от ежедневната комуникация. Някои от думите произлизат от други езици, но с годините, поради потребността им, са се превърнали в напълно установени културни заемки в българския език, като например „оптимист”.

По случай празника, в специална анкета в официалния [канал Viber Bulgaria](https://invite.viber.com/?g2=AQAWYWfS%2FenGEUeYheHIezeck8NdN8kSwp8rwUaiOtYcCdfnu5xH9u7Bopg01KNA), в която се включиха повече от 13000 респонденти, **89%** от отговорилите посочиха, че свързват 24 май с нашата писменост и култура, а всеки трети сподели, че през изминалата година е прочел над 11 книги. Печатната книга остава водеща с над **60%** привърженици, а на второ място с тридесет на сто от отговорилите се нареждат телефонът и таблетът.

„*С кампанията ни за този светъл празник искаме да представим красотата на българския език по един нестандартен начин, в средството, където все повече от писмената комуникация се случва – чат приложенията в телефона. Решихме да заинтригуваме потребителите си чрез филтър, който да напомни за непреходната сила на думите и написаното слово. Целта ни е да трогнем и вдъхновим най-вече младото поколение, за да преоткрият красотата на езика ни и да споделят емоцията с приятели и близки.”, споделя Атанас Райков, старши директор ключови пазари в Rakuten Viber.*

В допълнение към [филтъра](https://vb.me/d2a2a1) всеки във Viber може да изпрати [поздравителна картичка](https://vb.me/a4cd52) за 24 май до свой познат. Предизвикателството е да успее да направи това, като ограничи пожеланието си само до една дума, която собственоръчно да попълни в предварително избран дизайн.

Viber използва AR за първи път в България, за да отбележи празник. Приложението за съобщения е известно с това, че пази и разпространява българските традиции и специални поводи, както и че предоставя хипер-локализирано съдържание на своята аудитория в страната.

**За Rakuten Viber:**

В [Rakuten Viber](https://www.viber.com/) свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.